තරාදි, පඩි හා වෙනත් මිනුම් ඒකක නියමිත පරිදි මුද්‍රා කරගත යුතු බවත් එසේ සිදු නොකරමින් පාරිභෝගික ජනතාව මුලාකොට බඩු අඩු බරට කිරා මුදල් ගන්නා වෙළඳුන් කොටු කිරීම සඳහා මෙහෙයුම් සිදුකරන ලෙස ගාල්ල දිස්ත්‍රික් ලේකම් රවීන්ද්‍ර හේවාවිතාරණ මහතා අදාළනිලධාරීන්ට උපදෙස් දී ඇත.ඒ අනුව පසුගියදා දිස්ත්‍රික් ලේකම් කාර්යාලයීය කිරුම් ප්‍රමිති හා සේවා දෙපාර්තමේන්තුවේ නිලධාරී කණ්ඩායමක් විසින් බර අඩු පාන් අලෙවි කළ හා මුද්‍රා රහිතව කිරුම් මිණුම් උපකරණ ළඟ තබාගෙන අසුවූ ඉමදූව, අහංගම හා අවට ප්‍රදේශවල වෙළඳසල් වටලා වරද පිළිගත් පුද්ගලයන් දස දෙනකුට එක් අයකුට රුපියල් 3000 බැගින් රු.30000ක දඩ මුදලක් ගෙවන ලෙස ගාල්ල ප්‍රධාන මහේස්ත්‍රාත් යූ.එස්.කලංසූරිය මහතා නියෝග කළේය.